title: Komisijas Īstenošanas regula (ES) Nr. 404/2013 ( 2013. gada 2. maijs ) par atkāpēm no izcelsmes noteikumiem, kas noteikti II pielikumā Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju un Peru, no otras puses, un kas saskaņā ar kvotām attiecas uz dažiem izstrādājumiem no Peru

text:
               3.5.2013

               LV

               Eiropas Savienības Oficiālais Vēstnesis

               L 121/30

         KOMISIJAS ĪSTENOŠANAS REGULA (ES) Nr. 404/2013
   (2013. gada 2. maijs)
   par atkāpēm no izcelsmes noteikumiem, kas noteikti II pielikumā Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju un Peru, no otras puses, un kas saskaņā ar kvotām attiecas uz dažiem izstrādājumiem no Peru
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2012. gada 31. maija Lēmumu 2012/735/ES par to, lai Savienības vārdā parakstītu un provizoriski piemērotu Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju un Peru, no otras puses (1), un jo īpaši tā 6. pantu,
   tā kā:

               (1)

               Ar Lēmumu 2012/735/ES Padome pilnvaroja Eiropas Savienības vārdā parakstīt Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju un Peru, no otras puses (“nolīgums”). Saskaņā ar Lēmumu 2012/735/ES šo nolīgumu piemēro provizoriski, kamēr nav pabeigtas procedūras tā noslēgšanai. Nolīgumu provizoriski piemēro no 2013. gada 1. marta.

               (2)

               Nolīguma II pielikums attiecas uz jēdziena “noteiktas izcelsmes izstrādājumi” definīciju un administratīvās sadarbības metodēm. Attiecībā uz vairākiem izstrādājumiem minētā pielikuma 2.A papildinājumā un 5. papildinājumā paredzētas atkāpes no izcelsmes noteikumiem, kas minētajā pielikumā paredzēti gada kvotas ietvaros. Tādēļ ir jāizstrādā nosacījumi minēto atkāpju piemērošanai attiecībā uz importu no Peru.

               (3)

               Kvotas, kas noteiktas nolīguma II pielikuma 2.A papildinājumā un 5. papildinājumā, būtu jāpārvalda Komisijai, ievērojot rindas kārtības principu saskaņā ar Komisijas 1993. gada 2. jūlija Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (2).

               (4)

               Lai izmantotu tiesības uz tarifa koncesijām, būtu jāuzrāda attiecīgs izcelsmes apliecinājums muitas iestādēm, kā paredzēts šajā nolīgumā.

               (5)

               Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu (3), kura grozīta ar Komisijas Īstenošanas regulu (ES) Nr. 927/2012 (4), I pielikumā ir iekļauti jauni KN kodi, kas ir atšķirīgi no tiem, kas minēti nolīgumā. Tādēļ šie jaunie kodi būtu jānorāda šīs regulas pielikuma B daļā.

               (6)

               Tā kā nolīgumu piemēro no 2013. gada 1. marta, šī regula būtu jāpiemēro no tās pašas dienas.

               (7)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   1.   Izcelsmes noteikumi, kas izklāstīti 2.A papildinājumā II pielikumam, kurš pievienots Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju un Peru, no otras puses (turpmāk “nolīgums”), attiecas uz izstrādājumiem, kas uzskaitīti šīs regulas pielikuma A daļā.
   2.   Nolīguma II pielikuma 5. papildinājumā izklāstītie izcelsmes noteikumi attiecas uz izstrādājumiem, kas uzskaitīti šīs regulas pielikuma B daļā.
   2. pants
   Lai piemērotu 1. pantā paredzēto atkāpi, pielikumā uzskaitītajiem izstrādājumiem pievieno izcelsmes apliecinājumu, kā noteikts nolīguma II pielikumā.
   3. pants
   Tarifu kvotas, kas norādītas pielikumā, Komisija pārvalda saskaņā ar Regulas (EEK) Nr. 2454/93 308.a līdz 308.c pantu.
   4. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 1. marta.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 2. maijā

            Komisijas vārdā –

            priekšsēdētājs

         José Manuel BARROSO

      (1)  OV L 354, 21.12.2012., 1. lpp.

      (2)  OV L 253, 11.10.1993., 1. lpp.

      (3)  OV L 256, 7.9.1987., 1. lpp.

      (4)  OV L 304, 31.10.2012., 1. lpp.

      PIELIKUMS

         Peru

      Neatkarīgi no kombinētās nomenklatūras interpretācijas noteikumiem izstrādājumu apraksta formulējums uzskatāms vienīgi par informatīvu, preferenču sistēmas apjomu atbilstīgi šim pielikumam nosakot pēc tiem KN kodiem, kas ir spēkā šīs regulas pieņemšanas dienā. Ja norādīti ex KN kodi, preferenču sistēmas apjomu nosaka, pamatojoties gan uz KN kodu, gan attiecīgo aprakstu.
      A   DAĻA

                  Kārtas nr.

                  KN kods

                  Preču apraksts

                  Kvotas ilgums

                  Gada kvotas apjoms
                  (neto svars tonnās, ja nav norādīts citādi)

                  09.7170

                  3920

                  Citādas plastmasas plātnes, loksnes, plēves, folijas un lentes, bez porām, un kas nav stiegrotas, kārtainas, uz pamatnes vai tamlīdzīgi savienotas ar citiem materiāliem

                  No 1. marta līdz februāra beigām

                  15 000

                  09.7171

                  ex 5607 50 (1) un 5608

                  Auklas un tīkli

                  No 1. marta līdz februāra beigām

                  650

                  09.7172

                  6108 22 00

                  Sieviešu vai meiteņu trikotāžas biksītes un stilbbikses no ķīmiskajām šķiedrām

                  No 1. marta līdz februāra beigām

                  200

                  09.7173

                  6112 31

                  Vīriešu vai zēnu trikotāžas peldapģērbs no sintētiskajām šķiedrām

                  No 1. marta līdz februāra beigām

                  25

                  09.7174

                  6112 41

                  Sieviešu vai meiteņu trikotāžas peldapģērbs no sintētiskajām šķiedrām

                  No 1. marta līdz februāra beigām

                  100

                  09.7175

                  6115 10

                  Trikotāžas elastīgās zeķes (piemēram, zeķes slimniekiem ar paplašinātām vēnām)

                  No 1. marta līdz februāra beigām

                  25

                  09.7176

                  6115 21 00

                  Citādas trikotāžas zeķbikses un garās zeķes no sintētiskajām šķiedrām, ar viena pavediena lineāro blīvumu mazāku nekā 67 deciteksi

                  No 1. marta līdz februāra beigām

                  40

                  09.7177

                  6115 22 00

                  Citādas trikotāžas zeķbikses un garās zeķes no sintētiskajām šķiedrām, ar viena pavediena lineāro blīvumu vismaz 67 deciteksi

                  No 1. marta līdz februāra beigām

                  15

                  09.7178

                  6115 30

                  Citādas sieviešu trikotāžas garās vai pusgarās zeķes, ar viena pavediena lineāro blīvumu mazāku nekā 67 deciteksi

                  No 1. marta līdz februāra beigām

                  25

                  09.7179

                  6115 96

                  Citādas, trikotāžas, no sintētiskajām šķiedrām

                  No 1 marta līdz februāra beigām

                  175

                  09.7192

                  7321

                  Dzelzs vai tērauda apkures un virtuves krāsnis, kamīni un plītis (ieskaitot krāsnis ar iebūvētiem centrālapkures katliem), restes cepšanai, ogļu pannas, plīts degļi, šķīvju sildītāji un tamlīdzīga neelektriska sadzīves aparatūra un tās daļas

                  No 1. marta līdz februāra beigām

                  20 000 vienību

                  09.7193

                  7323

                  Galda piederumi, virtuves piederumi vai citi mājsaimniecības priekšmeti un to daļas no dzelzs vai tērauda; dzelzs vai tērauda skaidas; dzelzs vai tērauda kasīkļi, skrāpji vai spilventiņi un cimdi saimniecības piederumu tīrīšanai un pulēšanai un tamlīdzīgi izstrādājumi

                  No 1. marta līdz februāra beigām

                  50 000

                  09.7194

                  7325

                  Citādi lietie dzelzs vai tērauda izstrādājumi

                  No 1. marta līdz februāra beigām

                  50 000

      B   DAĻA

                  Kārtas nr.

                  KN kods

                  Preču apraksts

                  Kvotas ilgums

                  Gada kvotas apjoms
                  (metriskajās tonnās)

                  09.7195

                  0303 54 10

                  Saldētas makreles Scomber scombrus un Scomber japonicas

                  No 1. marta līdz februāra beigām

                  4 000

                  09.7196

                  0303 89 45

                  Saldēti anšovi (Engraulis spp.)

                  No 1. marta līdz februāra beigām

                  120

                  09.7197

                  0303 55 10

                  Parastās stavridas (Trachurus trachurus), saldētas

                  No 1. marta līdz februāra beigām

                  60

                  0303 55 90 (2)

                  Stavridas (Caranx trachurus), saldētas

                  09.7198

                  0307 49 59

                  Saldēti kalmāri (Ommastrephes spp., izņemot Ommastrephes sagittatus, Nototodarus spp., Sepioteuthis spp.), čaulā vai bez tās

                  No 1. marta līdz februāra beigām

                  4 200

                  09.7199

                  0307 49 99

                  Kalmāri (Ommastrephes spp., izņemot Ommastrephes sagittatus, Nototodarus spp., Sepioteuthis spp.), žāvēti, sālīti vai sālījumā, čaulā vai bez tās

                  No 1. marta līdz februāra beigām

                  2 500

                  09.7200

                  1604 15 11

                  Atlantijas makreles (Scomber scombrus) un austrumu makreles (Scomber japonicus) filejas, sagatavotas vai konservētas

                  No 1. marta līdz februāra beigām

                  2 000

                  09.7201

                  1604 15 19

                  Atlantijas makreles (Scomber scombrus) un austrumu makreles (Scomber japonicus), sagatavotas vai konservētas, veselas vai gabalos, bet ne maltas, izņemot fileju

                  No 1. marta līdz februāra beigām

                  800

                  09.7202

                  1604 15 90

                  Dienvidjūru makreles (Scomber australasicus), sagatavotas vai konservētas, veselas vai gabalos, bet ne maltas

                  No 1. marta līdz februāra beigām

                  20

                  09.7203

                  1604 16 00

                  Sagatavoti vai konservēti anšovi, veseli vai gabalos, bet ne malti

                  No 1. marta līdz februāra beigām

                  400

                  09.7204

                  1604 20 40

                  Sagatavoti vai konservēti anšovi, izņemot veselus vai gabalos

                  No 1. marta līdz februāra beigām

                  30

                  09.7205

                  0307 19 10
                  0307 29 05
                  0307 49 05
                  0307 59 05
                  0307 60 10
                  0307 79 10
                  0307 89 10
                  0307 99 10
                  1605 51 00
                  1605 52 00
                  1605 53 10 (3)

                  1605 53 90 (4)

                  1605 54 00
                  1605 55 00
                  1605 56 00
                  1605 57 00
                  1605 58 00
                  1605 59 00

                  Mīkstmieši, sagatavoti vai konservēti, izņemot Mytilus spp. un Perna spp. ēdamgliemenes

                  No 1. marta līdz februāra beigām

                  500

         (1)  Taric kodi 5607501110, 5607501910, 5607503010 un 5607509091.

         (2)  Taric kods 0303559010.

         (3)  Taric kods 1605531095.

         (4)  Taric kods 1605539095.


title: Komisijas Īstenošanas regula (ES) Nr. 520/2013 ( 2013. gada 6. jūnijs ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               7.6.2013

               LV

               Eiropas Savienības Oficiālais Vēstnesis

               L 155/7

         KOMISIJAS ĪSTENOŠANAS REGULA (ES) Nr. 520/2013
   (2013. gada 6. jūnijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 6. jūnijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  41,5

                  MA

                  51,3

                  MK

                  65,0

                  TN

                  27,9

                  TR

                  62,1

                  ZZ

                  49,6

                  0707 00 05

                  AL

                  36,9

                  MK

                  34,4

                  TR

                  163,2

                  ZZ

                  78,2

                  0709 93 10

                  TR

                  145,6

                  ZZ

                  145,6

                  0805 50 10

                  AR

                  100,7

                  TR

                  95,7

                  ZA

                  109,5

                  ZZ

                  102,0

                  0808 10 80

                  AR

                  166,8

                  BR

                  108,4

                  CL

                  125,9

                  CN

                  71,8

                  NZ

                  134,1

                  US

                  209,8

                  ZA

                  120,3

                  ZZ

                  133,9

                  0809 10 00

                  IL

                  325,6

                  TR

                  183,3

                  ZZ

                  254,5

                  0809 29 00

                  IL

                  750,0

                  TR

                  459,9

                  US

                  811,3

                  ZZ

                  673,7

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2016/2345 (2016. gada 14. decembris), ar ko attiecībā uz atsaucēm uz ICAO noteikumiem groza Regulu (EK) Nr. 262/2009 un Īstenošanas regulu (ES) Nr. 1079/2012 (Dokuments attiecas uz EEZ )

text:
               21.12.2016

               LV

               Eiropas Savienības Oficiālais Vēstnesis

               L 348/11

         KOMISIJAS ĪSTENOŠANAS REGULA (ES) 2016/2345
   (2016. gada 14. decembris),
   ar ko attiecībā uz atsaucēm uz ICAO noteikumiem groza Regulu (EK) Nr. 262/2009 un Īstenošanas regulu (ES) Nr. 1079/2012
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 10. marta Regulu (EK) Nr. 552/2004 par Eiropas gaisa satiksmes pārvaldības tīkla savietojamību (1) un jo īpaši tās 3. panta 5. punktu,
   pēc apspriešanās ar Vienotās gaisa telpas komiteju,
   tā kā:

               (1)

               Komisijas Regulas (EK) Nr. 262/2009 (2) I pielikumā ir atsauces uz dažādiem noteikumiem, kas paredzēti Čikāgas konvencijas 10. pielikuma III un IV sējumā, precīzāk, III sējuma pirmajā izdevumā, kas ietver 79. grozījumu, un IV sējuma trešajā izdevumā, kas ietver 77. grozījumu. Kopš Regulas (EK) Nr. 262/2009 pieņemšanas ICAO ir grozījusi vairākus noteikumus Čikāgas konvencijas 10. pielikumā, jaunākie grozījumi izdarīti III sējuma otrajā izdevumā, kas ietver 90. grozījumu, un IV sējuma piektajā izdevumā, kas ietver 89. grozījumu. Tāpēc Regulā (EK) Nr. 262/2009 ietvertās atsauces uz Čikāgas konvencijas 10. pielikumu būtu jāatjaunina, lai dalībvalstīm ļautu izpildīt to starptautiskās juridiskās saistības un lai nodrošinātu saskaņotību ar ICAO starptautisko tiesisko regulējumu.

               (2)

               Komisijas Īstenošanas regulas (ES) Nr. 1079/2012 (3) II pielikumā ir atsauces uz dažādiem noteikumiem, kas paredzēti Čikāgas konvencijas 10. pielikuma III sējumā, precīzāk, III sējuma otrajā izdevumā, kas ietver 85. grozījumu. Kopš Īstenošanas regulas (ES) Nr. 1079/2012 pieņemšanas ICAO ir grozījusi vairākus noteikumus Čikāgas konvencijas 10. pielikumā, kas jaunākajā redakcijā ietver III sējuma otrā izdevuma 90. grozījumu. Īstenošanas regulas (ES) Nr. 1079/2012 II pielikumā ir atsauces arī uz noteikumiem, kas paredzēti ICAO PANS-ATM (dokuments Nr. 4444), precīzāk, 15. izdevumā (2007), kas ietver 2. grozījumu. Kopš Īstenošanas regulas (ES) Nr. 1079/2012 pieņemšanas ICAO ir grozījusi vairākus noteikumus dokumentā Nr. 4444, kas jaunākajā redakcijā ietver 6. grozījumu. Tāpēc Īstenošanas regulā (ES) Nr. 1079/2012 ietvertās atsauces uz Čikāgas konvencijas 10. pielikumu un dokumentu Nr. 4444 būtu jāatjaunina, lai dalībvalstīm ļautu izpildīt to starptautiskās juridiskās saistības un lai nodrošinātu saskaņotību ar ICAO starptautisko tiesisko regulējumu.

               (3)

               Tāpēc Regula (EK) Nr. 262/2009 un Īstenošanas regula (ES) Nr. 1079/2012 būtu attiecīgi jāgroza,

         IR PIEŅĒMUSI ŠO REGULU.
   1. pants
   Regulas (EK) Nr. 262/2009 I pielikuma tekstu aizstāj ar šādu:

         “3. panta 1. punktā un III pielikuma 2. punktā minētie Starptautiskās Civilās aviācijas organizācijas noteikumi

                  1.

                     ICAO 10. pielikuma “Aeronavigācijas telesakari” IV sējuma “Novērošanas un sadursmes novēršanas sistēmas” 3. nodaļas “Novērošanas sistēmas” 3.1.2.5.2.1.2. iedaļa “PK: pieprasītāja kods” (piektais izdevums, 2014. gada jūlijs, ietver 89. grozījumu).

                  2.

                     ICAO 10. pielikuma “Aeronavigācijas telesakari” III sējuma “Sakaru sistēmas” 5. nodaļas “SSR S režīma datu savienojums starp gaisu un zemi” 5.2.9. iedaļa “Datu savienojuma iespēju ziņojums” (otrais izdevums, 2007. gada jūlijs, ietver 90. grozījumu).”

   2. pants
   Īstenošanas regulas (ES) Nr. 1079/2012 II pielikuma tekstu aizstāj ar šādu:

         “4. un 8. pantā minētie ICAO noteikumi

                  1.

                  Čikāgas konvencijas 10. pielikuma III sējuma 2. daļas 2. nodaļas “Aeronavigācijas mobilais dienests” 2.1. iedaļa ““Gaiss–zeme”VHF sakaru sistēmas īpašības” un 2.2. iedaļa “Uz zemes izvietotas iekārtas sistēmas īpašības” (otrais izdevums, 2007. gada jūlijs, ietver 90. grozījumu).

                  2.

                  Čikāgas konvencijas 10. pielikuma III sējuma 2. daļas 2. nodaļas “Aeronavigācijas mobilais dienests” 2.1. iedaļa ““Gaiss–zeme”VHF sakaru sistēmas īpašības”, 2.3.1. iedaļa “Raidīšanas funkcija” un 2.3.2. iedaļa “Uztveršanas funkcija”, izņemot 2.3.2.8. apakšiedaļu “VDL – Noturība pret traucējumiem” (otrais izdevums, 2007. gada jūlijs, ietver 90. grozījumu).

                  3.

                     ICAO PANS-ATM dokumenta Nr. 4444 (15. izdevums, 2007. gads, ietver 6. grozījumu) 12.3.1.5. iedaļa “Kanālu atstatums 8,33 kHz.””

   3. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šā regula uzliek saistības kopumā un ir tieši piemērojama visās dalībvalstīs.
      Briselē, 2016. gada 14. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 96, 31.3.2004., 26. lpp.

      (2)  Komisijas 2009. gada 30. marta Regula (EK) Nr. 262/2009, ar ko nosaka prasības S režīma pieprasītāja kodu koordinētai piešķiršanai un izmantošanai Eiropas vienotajā gaisa telpā (OV L 84, 31.3.2009., 20. lpp.).

      (3)  Komisijas 2012. gada 16. novembra Īstenošanas regula (ES) Nr. 1079/2012, ar ko nosaka prasības balss sakaru kanālu atstatumam Eiropas vienotajā gaisa telpā (OV L 320, 17.11.2012., 14. lpp.).


title: Komisijas Īstenošanas regula (ES) Nr. 186/2012 ( 2012. gada 7. marts ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [ Schwäbische Spätzle / Schwäbische Knöpfle (AĢIN)]

text:
               8.3.2012

               LV

               Eiropas Savienības Oficiālais Vēstnesis

               L 69/3

         KOMISIJAS ĪSTENOŠANAS REGULA (ES) Nr. 186/2012
   (2012. gada 7. marts)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Schwäbische Spätzle / Schwäbische Knöpfle (AĢIN)]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 4. punkta pirmo daļu,
   tā kā:

               (1)

               Saskaņā ar Regulas (EK) Nr. 510/2006 6. panta 2. punkta pirmo daļu Vācijas iesniegtais pieteikums reģistrēt nosaukumu „Schwäbische Spätzle/Schwäbische Knöpfle” ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (EK) Nr. 510/2006 7. pantu, tāpēc šis nosaukums ir jāreģistrē,

         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 7. martā

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 93, 31.3.2006., 12. lpp.

      (2)  OV C 191, 1.7.2011., 20. lpp.

      PIELIKUMS
      Regulas I pielikumā uzskaitītie pārtikas produkti:

         2.7. grupa.   Makaronu izstrādājumi

      VĀCIJA

         Schwäbische Spätzle / Schwäbische Knöpfle (AĢIN)


title: Komisijas Īstenošanas regula (ES) Nr. 17/2012 ( 2012. gada 11. janvāris ), ar ko groza Padomes Regulu (EK) Nr. 32/2000 attiecībā uz džutas un kokosšķiedru izstrādājumiem noteikto Savienības tarifu kvotu režīma pagarināšanu

text:
               12.1.2012

               LV

               Eiropas Savienības Oficiālais Vēstnesis

               L 8/31

         KOMISIJAS ĪSTENOŠANAS REGULA (ES) Nr. 17/2012
   (2012. gada 11. janvāris),
   ar ko groza Padomes Regulu (EK) Nr. 32/2000 attiecībā uz džutas un kokosšķiedru izstrādājumiem noteikto Savienības tarifu kvotu režīma pagarināšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1999. gada 17. decembra Regulu (EK) Nr. 32/2000, ar ko atver Kopienas tarifu kvotas atbilstīgi VVTT uzliktajām saistībām un dažas citas Kopienas tarifu kvotas un paredz šo kvotu pārvaldīšanu, kā arī nosaka sīki izstrādātus noteikumus šo kvotu pielāgošanai un atceļ Padomes Regulu (EK) Nr. 1808/95 (1), un jo īpaši tās 9. panta 1. punkta b) apakšpunkta otro ievilkumu,
   tā kā:

               (1)

               Saskaņā ar priekšlikumu, ko tā izvirzīja Apvienoto Nāciju Organizācijas konferencē par tirdzniecību un attīstību (ANOKTA), un līdztekus vispārējai preferenču sistēmai (VPS) Kopiena 1971. gadā ieviesa tarifu atvieglojumus džutas un kokosšķiedru izstrādājumiem, kuru izcelsme ir dažās jaunattīstības valstīs. Šie atvieglojumi izpaudās kā pakāpeniska kopējo muitas tarifu nodokļu pazemināšana un no 1978. gada līdz 1994. gada 31. decembrim kā pilnīga šo nodokļu atcelšana.

               (2)

               Kopš jaunās VPS sistēmas stāšanās spēkā 1995. gadā Kopiena saskaņā ar VVTT atvēra autonomas Kopienas nulles tarifa kvotas konkrētiem džutas un kokosšķiedru izstrādājumiem. Tarifu kvotas, ko šiem izstrādājumiem atvēra ar Regulu (EK) Nr. 32/2000, ir pagarinātas līdz 2011. gada 31. decembrim ar Komisijas Regulu (EK) Nr. 204/2009 (2).

               (3)

               Ar Eiropas Parlamenta un Padomes 2011. gada 11. maija Regulu (ES) Nr. 512/2011, ar kuru groza Padomes Regulu (EK) Nr. 732/2008 par vispārējo tarifa preferenču sistēmas piemērošanu laikposmā no 2009. gada 1. janvāra līdz 2011. gada 31. decembrim (3), VPS piemērošanas periods ir pagarināts līdz 2013. gada 31. decembrim, tāpēc tarifu kvotu režīms džutas un kokosšķiedru izstrādājumiem arī jāpagarina līdz 2013. gada 31. decembrim.

               (4)

               Tādēļ attiecīgi būtu jāgroza Regula (EK) Nr. 32/2000.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 32/2000 III pielikuma piektajā ailē (“Kvotas periods”) frāzi “no 2009. gada 1. janvāra līdz 2009. gada 31. decembrim”, “no 2010. gada 1. janvāra līdz 2010. gada 31. decembrim” un “no 2011. gada 1. janvāra līdz 2011. gada 31. decembrim”, kas attiecas uz kārtas numuriem 09.0107, 09.0109 un 09.0111, aizstāj ar frāzi “no 2012. gada 1. janvāra līdz 2012. gada 31. decembrim” un “no 2013. gada 1. janvāra līdz 2013. gada 31. decembrim”.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 11. janvārī

            Komisijas vārdā –

            priekšsēdētājs

         José Manuel BARROSO

      (1)  OV L 5, 8.1.2000., 1. lpp.

      (2)  OV L 71, 17.3.2009., 13. lpp.

      (3)  OV L 145, 31.5.2011., 28. lpp.


title: Komisijas Īstenošanas regula (ES) Nr. 353/2013 ( 2013. gada 18. aprīlis ), ar ko groza Īstenošanas regulu (ES) Nr. 543/2011 attiecībā uz apjomiem, kuri iedarbina papildu nodokļu uzlikšanas mehānismu gurķiem, ķiršiem, izņemot skābos ķiršus, aprikozēm, tomātiem, plūmēm, persikiem, tostarp gludajiem persikiem un nektarīniem, un galda vīnogām

text:
               19.4.2013

               LV

               Eiropas Savienības Oficiālais Vēstnesis

               L 109/1

         KOMISIJAS ĪSTENOŠANAS REGULA (ES) Nr. 353/2013
   (2013. gada 18. aprīlis),
   ar ko groza Īstenošanas regulu (ES) Nr. 543/2011 attiecībā uz apjomiem, kuri iedarbina papildu nodokļu uzlikšanas mehānismu gurķiem, ķiršiem, izņemot skābos ķiršus, aprikozēm, tomātiem, plūmēm, persikiem, tostarp gludajiem persikiem un nektarīniem, un galda vīnogām
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 143. panta b) punktu saistībā ar tās 4. pantu,
   tā kā:

               (1)

               Komisijas 2011. gada 7. jūnija Īstenošanas regulā (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), ir paredzēta tās XVIII pielikumā uzskaitīto produktu importa uzraudzība. Šī uzraudzība tiek veikta atbilstīgi kārtībai, kas paredzēta 308.d pantā Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (3).

               (2)

               Lai piemērotu 5. panta 4. punktu Līgumā par lauksaimniecību (4), kas noslēgts saistībā ar daudzpusējo tirdzniecības sarunu Urugvajas kārtu, un pamatojoties uz jaunākajiem pieejamajiem datiem par 2010., 2011. un 2012. gadu, no 2013. gada 1. maija būtu jāpielāgo apjomi, kas iedarbina papildu nodokļu mehānismu attiecībā uz gurķiem un ķiršiem, izņemot skābos ķiršus, un no 2013. gada 1. jūnija – aprikozēm, tomātiem, plūmēm, persikiem, tostarp gludajiem persikiem un nektarīniem un galda vīnogām.

               (3)

               Tāpēc attiecīgi būtu jāgroza Īstenošanas regula (ES) Nr. 543/2011.

               (4)

               Tā kā jānodrošina šā pasākuma piemērošana iespējami drīz pēc atjaunināto datu nosūtīšanas, šai regulai būtu jāstājas spēkā tās publicēšanas dienā.

               (5)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 543/2011 XVIII pielikumu aizstāj ar šīs regulas pielikuma tekstu.
   2. pants
   Šī regula stājas spēkā tās publicēšanas dienā Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 18. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      (3)  OV L 253, 11.10.1993., 1. lpp.

      (4)  OV L 336, 23.12.1994., 22. lpp.

      PIELIKUMS

            “XVIII PIELIKUMS
            PAPILDU IEVEDMUITAS NODOKĻI: IV SADAĻAS I NODAĻAS 2. IEDAĻA
            Neskarot kombinētās nomenklatūras interpretācijas noteikumus, uzskata, ka preču apraksta formulējumam ir vienīgi orientējoša nozīme. Šajā pielikumā papildu nodokļu piemērošanas jomu nosaka pēc tādiem KN kodiem, kādi tie ir šīs regulas pieņemšanas dienā.

                        Kārtas numurs

                        KN kods

                        Preču apraksts

                        Piemērošanas laikposms

                        Apjoms, kas iedarbina papildu nodokļu mehānismu
                        (tonnās)

                        78.0015

                        0702 00 00

                        Tomāti

                        No 1. oktobra līdz 31. maijam

                        462 389

                        78.0020

                        No 1. jūnija līdz 30. septembrim

                        30 766

                        78.0065

                        0707 00 05

                        Gurķi

                        No 1. maija līdz 31. oktobrim

                        13 080

                        78.0075

                        No 1. novembra līdz 30. aprīlim

                        15 100

                        78.0085

                        0709 91 00

                        Artišoki

                        No 1. novembra līdz 30. jūnijam

                        37 475

                        78.0100

                        0709 93 10

                        Kabači

                        No 1. janvāra līdz 31. decembrim

                        85 538

                        78.0110

                        0805 10 20

                        Apelsīni

                        No 1. decembra līdz 31. maijam

                        468 160

                        78.0120

                        0805 20 10

                        Klementīni

                        No 1. novembra līdz februāra beigām

                        86 205

                        78.0130

                        0805 20 30
                        0805 20 50
                        0805 20 70
                        0805 20 90

                        Mandarīni (arī tanžerīni un sacumas); vilkingi un tamlīdzīgi citrusaugu hibrīdu augļi

                        No 1. novembra līdz februāra beigām

                        93 949

                        78.0155

                        0805 50 10

                        Citroni

                        No 1. jūnija līdz 31. decembrim

                        311 193

                        78.0160

                        No 1. janvāra līdz 31. maijam

                        101 513

                        78.0170

                        0806 10 10

                        Galda vīnogas

                        No 21. jūlija līdz 20. novembrim

                        124 303

                        78.0175

                        0808 10 80

                        Āboli

                        No 1. janvāra līdz 31. augustam

                        703 063

                        78.0180

                        No 1. septembra līdz 31. decembrim

                        73 884

                        78.0220

                        0808 30 90

                        Bumbieri

                        No 1. janvāra līdz 30. aprīlim

                        225 388

                        78.0235

                        No 1. jūlija līdz 31. decembrim

                        33 797

                        78.0250

                        0809 10 00

                        Aprikozes

                        No 1. jūnija līdz 31. jūlijam

                        4 930

                        78.0265

                        0809 21 00
                        0809 29 00

                        Ķirši, izņemot skābos ķiršus

                        No 21. maija līdz 10. augustam

                        33 967

                        78.0270

                        0809 30

                        Persiki, arī gludie persiki un nektarīni

                        No 11. jūnija līdz 30. septembrim

                        2 712

                        78.0280

                        0809 40 05

                        Plūmes

                        No 11. jūnija līdz 30. septembrim

                        10 441”


title: Komisijas Īstenošanas regula (ES) Nr. 1202/2012 ( 2012. gada 13. decembris ), ar ko nosaka kompensācijas likmes, kas piemērojamas olām un olu dzeltenumiem, ko eksportē kā preces, uz kurām neattiecas Līguma I pielikums

text:
               14.12.2012

               LV

               Eiropas Savienības Oficiālais Vēstnesis

               L 342/40

         KOMISIJAS ĪSTENOŠANAS REGULA (ES) Nr. 1202/2012
   (2012. gada 13. decembris),
   ar ko nosaka kompensācijas likmes, kas piemērojamas olām un olu dzeltenumiem, ko eksportē kā preces, uz kurām neattiecas Līguma I pielikums
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 164. panta 2. punktu,
   tā kā:

               (1)

               Regulas (EK) Nr. 1234/2007 162. panta 1. punkta b) apakšpunktā paredzēts, ka starpību starp šīs regulas 1. panta 1. punkta s) apakšpunktā un I pielikuma XIX daļā minēto produktu cenām starptautiskajā tirgū un Savienībā var segt ar eksporta kompensāciju, ja šos produktus eksportē kā preces, kas noteiktas minētās regulas XX pielikuma V daļā.

               (2)

               Komisijas 2010. gada 29. jūnija Regulā (ES) Nr. 578/2010, ar ko īsteno Padomes Regulu (EK) Nr. 1216/2009 attiecībā uz eksporta kompensāciju piešķiršanu un kritērijiem šādu kompensāciju apjoma noteikšanai dažiem lauksaimniecības produktiem, kurus eksportē tādu preču veidā, kas nav ietvertas Līguma I pielikumā (2), precizēti produkti, kuriem jānosaka kompensācijas likme, ko piemēro, ja šos produktus eksportē kā preces, kas minētas Regulas (EK) Nr. 1234/2007 XX pielikuma V daļā.

               (3)

               Saskaņā ar Regulas (ES) Nr. 578/2010 14. panta 1. punktu kompensācijas likme par 100 kg katra attiecīgā pamatprodukta jānosaka tādam pašam laikposmam, kādu ievēro kompensāciju noteikšanai par šiem produktiem, ja tos eksportē nepārstrādātus.

               (4)

               Regulas (EK) Nr. 1234/2007 162. panta 2. punktā paredzēts, ka eksporta kompensācija, kuru piemēro par preces sastāvā esošu produktu, nedrīkst pārsniegt kompensāciju, ko piemēro par šo produktu, to eksportējot bez turpmākas pārstrādes.

               (5)

               Pašreiz piemērojamās kompensācijas ir noteiktas ar Komisijas Īstenošanas regulu (ES) Nr. 861/2012 (3). Tā kā ir jānosaka jaunas kompensācijas, minētā regula ir jāatceļ.

               (6)

               Lai nepieļautu novirzes no tirgus pašreizējā stāvokļa, tirgū novērstu spekulācijas un nodrošinātu efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī.

               (7)

               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,

         IR PIEŅĒMUSI ŠO REGULU.
   1. pants
   Kompensāciju likmes, ko piemēro Regulas (ES) Nr. 578/2010 I pielikumā un Regulas (EK) Nr. 1234/2007 I pielikuma XIX daļā minētajiem pamatproduktiem, ko eksportē kā preces, kas minētas Regulas (EK) Nr. 1234/2007 XX pielikuma V daļā, ir noteiktas šīs regulas pielikumā.
   2. pants
   Ar šo atceļ Īstenošanas regulu (ES) Nr. 861/2012.
   3. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 13. decembrī

            Komisijas un tās priekšsēdētāja vārdā –

            uzņēmējdarbības un rūpniecības ģenerāldirektors

         Daniel CALLEJA

      (1)  OV L 299, 16.11.2007., 1. lpp.

      (2)  OV L 171, 6.7.2010., 1. lpp.

      (3)  OV L 255, 21.9.2012., 27. lpp.

      PIELIKUMS

         Kompensāciju likmes, ko no 2012. gada 14. decembris piemēro olām un olu dzeltenumiem, kurus eksportē kā preces, uz kurām neattiecas Līguma I pielikums

                  (EUR/100 kg)

                  KN kods

                  Apraksts

                  Galamērķis (1)

                  Kompensācijas likme

                  0407

                  Putnu olas ar čaumalu, svaigas, konservētas vai termiski apstrādātas:

                  – citādas svaigas olas:

                  0407 21 00

                  – – Gallus domesticus sugas mājputnu

                              a)

                              eksportējot olu albumīnu ar KN kodiem 3502 11 90 un 3502 19 90

                  02

                  0,00

                  03

                  0,00

                  04

                  0,00

                              b)

                              eksportējot citas preces

                  01

                  0,00

                  0407 29

                  – – citādas:

                  0407 29 10

                  – – – no mājputniem, kas nav Gallus domesticus sugas putni

                              a)

                              eksportējot olu albumīnu ar KN kodiem 3502 11 90 un 3502 19 90

                  02

                  0,00

                  03

                  0,00

                  04

                  0,00

                              b)

                              eksportējot citas preces

                  01

                  0,00

                  0407 90

                  – citādas:

                  0407 90 10

                  – – no mājputniem, kas nav Gallus domesticus sugas putni

                              a)

                              eksportējot olu albumīnu ar KN kodiem 3502 11 90 un 3502 19 90

                  02

                  0,00

                  03

                  0,00

                  04

                  0,00

                              b)

                              eksportējot citas preces

                  01

                  0,00

                  0408

                  Putnu olas bez čaumalas un olu dzeltenumi, svaigi, žāvēti, pagatavoti, tvaicējot vai vārot ūdenī, formēti, saldēti vai citādi konservēti, arī ar cukura vai citu saldinātāju piedevu:

                  – olu dzeltenumi:

                  0408 11

                  – – žāvēti:

                  ex 0408 11 80

                  – – – piemēroti lietošanai pārtikā:

                  nesaldināti

                  01

                  0,00

                  0408 19

                  – – citi:

                  – – – piemēroti lietošanai pārtikā:

                  ex 0408 19 81

                  – – – – šķidri:

                  nesaldināti

                  01

                  0,00

                  ex 0408 19 89

                  – – – – saldēti:

                  nesaldināti

                  01

                  0,00

                  – citi:

                  0408 91

                  – – žāvēti:

                  ex 0408 91 80

                  – – – piemēroti lietošanai pārtikā:

                  nesaldināti

                  01

                  0,00

                  0408 99

                  – – citi:

                  ex 0408 99 80

                  – – – piemēroti lietošanai pārtikā:

                  nesaldināti

                  01

                  0,00

         (1)  Galamērķi ir šādi:

                  01

                  trešās valstis. Šveicei un Lihtenšteinai šīs likmes nav piemērojamas precēm, kas minētas Eiropas Kopienas un Šveices Konfederācijas 1972. gada 22. jūlija Nolīguma 2. protokola I un II tabulā;

                  02

                  Kuveita, Bahreina, Omāna, Katara, Apvienotie Arābu Emirāti, Jemena, Turcija, Honkongas īpašās pārvaldes apgabals un Krievija;

                  03

                  Dienvidkoreja, Japāna, Malaizija, Taizeme, Taivāna un Filipīnas;

                  04

                  visi galamērķi, izņemot Šveici un galamērķus 02 un 03.


title: Komisijas Īstenošanas regula (ES) Nr. 120/2014 ( 2014. gada 7. februāris ), ar ko groza Regulu (EK) Nr. 1981/2006 par detalizētiem Eiropas Parlamenta un Padomes Regulas (EK) Nr. 1829/2003 32. panta īstenošanas noteikumiem attiecībā uz Kopienas ģenētiski modificētu organismu references laboratoriju  Dokuments attiecas uz EEZ

text:
               8.2.2014

               LV

               Eiropas Savienības Oficiālais Vēstnesis

               L 39/46

         KOMISIJAS ĪSTENOŠANAS REGULA (ES) Nr. 120/2014
   (2014. gada 7. februāris),
   ar ko groza Regulu (EK) Nr. 1981/2006 par detalizētiem Eiropas Parlamenta un Padomes Regulas (EK) Nr. 1829/2003 32. panta īstenošanas noteikumiem attiecībā uz Kopienas ģenētiski modificētu organismu references laboratoriju
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1829/2003 par ģenētiski modificētu pārtiku un barību (1) un jo īpaši tās 32. panta otro un piekto daļu,
   tā kā:

               (1)

               Komisijas Regulā (EK) Nr. 1981/2006 (2), kas grozīta ar Īstenošanas regulu (ES) Nr. 503/2013 (3), tika noteikti detalizēti Regulas (EK) Nr. 1829/2003 32. panta īstenošanas noteikumi. Šos noteikumus nepieciešams atjaunināt, jo īpaši attiecībā uz pieteikumu iesniedzēju finansiālajām iemaksām, lai tiktu ņemtas vērā izmaiņas izmaksās, kas radušās, pārbaudot un vērtējot noteikšanas metodes, un izmaiņas saistībā ar uzdevumu sadali dalībvalstīs.

               (2)

               Regulā būtu jāņem vērā arī tas, ka pieaug tādu ĢMO skaits, kuri satur vairākus transformācijas gadījumus, un tajos tiek apvienoti arvien vairāk atsevišķo transformācijas gadījumu.

               (3)

               Ir jāatjaunina to valsts references laboratoriju saraksts, kuras nozīmētas palīdzēt Regulas (EK) Nr. 1829/2003 32. panta pirmajā daļā minētajai Kopienas References laboratorijai (KRL) noteikšanas metožu pārbaudē un vērtēšanā, lai tajā tiktu ņemtas vērā ar dalībvalstu valsts references laboratoriju nozīmēšanu saistītās izmaiņas un iekļautas to dalībvalstu laboratorijas, kas nesen pievienojušās Savienībai.

               (4)

               Būtu jānosaka pārejas pasākumi, lai pieteikumu iesniedzēji, kas valsts kompetentās iestādes apliecinājumu par atļaujas pieteikuma saņemšanu saskaņā ar Regulu (EK) Nr. 1829/2003 saņēmuši pirms šīs regulas stāšanās spēkā, finansiālās iemaksas varētu veikt saskaņā ar Regulu (EK) Nr. 1981/2006.

               (5)

               Pienācīga uzmanība būtu jāvelta ES reģistrētām publiskām pētniecības iestādēm, kas piesakās ĢMO atļaujām saistībā ar projektiem, kurus lielākoties finansē valsts sektors, un šādos gadījumos būtu jāparedz finansiālās iemaksas summas samazinājums.

               (6)

               Tāpēc būtu attiecīgi jāgroza Regula (EK) Nr. 1981/2006.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 1981/2006 groza šādi:

               1)

               regulas 2. panta a) punktu aizstāj ar šādu:

                           “a)

                           “pilna vērtēšanas procedūra” ir:

                                       i)

                                       pieteikuma iesniedzēja izvirzīto metodes veiktspējas kritēriju novērtēšana starplaboratoriju salīdzinošā testēšanā, kas atbilst starptautiskiem standartiem un kur iesaistās valsts references laboratorijas atbilstīgi dokumentam Definition of minimum performance requirements for analytical methods of GMO testing (Minimālo veiktspējas prasību noteikšana ĢMO testu analīzes metodēm) (4), kas minēts:

                                                   —

                                                   Komisijas Īstenošanas regulas (ES) Nr. 503/2013 (5); III pielikuma 3.1.C.4. punktā saistībā ar ģenētiski modificētu augu izmantošanu pārtikā vai barībā, pārtiku vai barību, kas sastāv no ģenētiski modificētiem augiem vai tos satur, un pārtiku, kas ražota no ģenētiski modificētiem augiem vai satur no tiem ražotas sastāvdaļas, vai barību, kas ražota no ģenētiski modificētiem augiem,

                                                   —

                                                   visos pārējos gadījumos – Regulas (EK) Nr. 641/2004 I pielikuma 1. punkta B apakšpunktā;

                                             un

                                       ii)

                                       pieteikuma iesniedzēja norādītās metodes precizitātes un patiesuma novērtēšana.

                  (4)  http://gmo-crl.jrc.ec.europa.eu/doc/Min_Perf_Requirements_Analytical_methods.pdf, KRL un Eiropas ĢMO laboratoriju tīkls, 2008. gada 13. oktobris."

                  (5)  OV L 157, 8.6.2013., 1. lpp.”"

               2)

               regulas 2. pantā pievieno šādas definīcijas:

                           “e)

                           “ĢMO, kas satur atsevišķu transformācijas gadījumu,” ir ĢMO, kas iegūts, veicot vienu transformāciju;

                           f)

                           “ĢMO, kas satur vairākus transformācijas gadījumus,” ir ĢMO, kas satur vairāk nekā vienu atsevišķu transformācijas gadījumu un iegūts tradicionālās krustošanas, kotransformācijas vai retransformācijas ceļā.”;

               3)

               regulas 3. pantu aizstāj ar šādu:
               “3. pants
               Iemaksas
               1.   Par katru pieteikumu attiecībā uz ĢMO, kas satur atsevišķu transformācijas gadījumu, pieteikuma iesniedzējs pēc vienotas likmes KRL veic iemaksu EUR 40 000 apmērā.
               2.   KRL prasa pieteikuma iesniedzējam veikt papildu iemaksu EUR 65 000 apmērā, ja attiecībā uz ĢMO, kas satur atsevišķu transformācijas gadījumu, ir vajadzīga pilna noteikšanas un identificēšanas metodes vērtēšanas procedūra saskaņā ar turpmāk norādītajiem noteikumiem:

                           a)

                           Īstenošanas regulas (ES) Nr. 503/2013 III pielikums, ja pieteikums attiecas uz:

                                       i)

                                       pārtikā vai barībā izmantojamiem ģenētiski modificētiem augiem;

                                       ii)

                                       pārtiku vai barību, kas sastāv no ģenētiski modificētiem augiem vai tos satur;

                                       iii)

                                       pārtiku, kas ražota no ģenētiski modificētiem augiem vai satur no ģenētiski modificētiem augiem ražotas sastāvdaļas, vai uz barību, kas ražota no šādiem augiem; vai

                           b)

                           visos pārējos gadījumos – Regulas (EK) Nr. 641/2004 I pielikums.

                     3.   Ja metodi, ko izmanto, lai noteiktu un identificētu katru atsevišķo transformācijas gadījumu, kurš veido ĢMO, kas satur vairākus transformācijas gadījumus, ir novērtējusi KRL vai tās vērtēšana vēl nav pabeigta, iemaksa pēc vienotās likmes par katra šāda ĢMO pieteikumu ir atkarīga no to atsevišķo transformācijas gadījumu skaita (N), kuri veido šo ĢMO, un to aprēķina pēc formulas EUR 20 000 + (N × EUR 5 000). Šajā aprēķinā ņem vērā tikai to ĢMO, kas satur vairākus transformācijas gadījumus, kurā ir vislielākais atsevišķo transformācijas gadījumu skaits.
               4.   Attiecībā uz tādiem ĢMO, kas satur vairākus transformācijas gadījumus, kuru sastāvā ir vismaz viens atsevišķs transformācijas gadījums, kura noteikšanas un identificēšanas metodi KRL nav novērtējusi vai tās vērtēšana vēl nav sākta, veicamo iemaksu aprēķina šādi: 3. panta 1. un 2. punktu piemēro atsevišķam(-iem) transformācijas gadījumam(-iem), attiecībā uz kuru(-iem) nav pieejama novērtētā metode, un 3. panta 3. punktu piemēro ĢMO, kas satur vairākus transformācijas gadījumus; N ir to ĢMO sastāvā esošo atsevišķo transformācijas gadījumu skaits, attiecībā uz kuriem ir pieejama novērtētā metode.
               5.   KRL samazina 2. punktā minētās papildu iemaksas apjomu proporcionāli ietaupītajām izmaksām:

                           a)

                           ja pilnai vērtēšanas procedūrai vajadzīgos materiālus piegādā pieteikuma iesniedzējs un/vai

                           b)

                           ja pieteikuma iesniedzējs sniedz datus par moduļiem, piemēram, DNA ekstrakcijas protokolus, un norāda īpašas references sistēmas, ko KRL jau ir novērtējusi un publicējusi.

                     6.   Ja pieteikuma iesniedzēja ierosinātās noteikšanas un identificēšanas metodes vērtēšanas izmaksas pārsniedz 1., 2. un 3. punktā minētās finansiālo iemaksu summas par vismaz 50 %, prasa veikt papildu iemaksu. Papildu iemaksa sedz 50 % no izmaksu daļas, kas pārsniedz 1., 2. un 3. punktā minēto iemaksu summu.
               7.   Iemaksas, kas minētas 1. līdz 6. punktā, jāmaksā arī tad, ja pieteikumu atsauc, neskarot 5. panta 3. punktu.”;

               4)

               regulas 4. pantu groza šādi:

                           a)

                           1. punktu aizstāj ar šādu:
                           “1.   Ja pieteikuma iesniedzējs ir MVU vai tā galvenais birojs atrodas jaunattīstības valstī, vai tas ir ES reģistrēta publiska pētniecības iestāde, kuras pieteikums saistīts ar projektu, ko lielākoties finansē valsts sektors, 3. panta 1. līdz 4. punktā minētās finansiālās iemaksas samazina par 50 %.”;

                           b)

                           3. punktu aizstāj ar šādu:
                           “3.   Šīs regulas 3. panta 6. punktu nepiemēro 4. panta 1. punktā minētajiem pieteikumu iesniedzējiem.”;

               5)

               regulas 5. pantu groza šādi:

                           a)

                           1., 2 un 3. punktu aizstāj ar šādiem:
                           “1.   Pieteikuma iesniedzējs sniedz pierādījumus tam, ka 3. panta 1., 3. un/vai 4. punktā minētā iemaksa ir samaksāta KRL, kad tas iesniedz pārtikas un barības paraugus un to kontrolparaugus KRL atbilstīgi Regulas (EK) Nr. 1829/2003 5. panta 3. punkta j) apakšpunktam vai 17. panta 3. punkta j) apakšpunktam.
                           2.   Ja atbilstīgi 3. panta 2. punktam ir nepieciešama pilna vērtēšanas procedūra, KRL par šo faktu rakstiski informē pieteikuma iesniedzēju un pieprasa tam iemaksāt minētajā punktā noteikto iemaksu pirms vērtēšanas procesa 4. posma (starplaboratoriju salīdzinošā testēšana) sākšanas.
                           3.   Ja atbilstīgi 3. panta 6. punktam KRL prognozē, ka pieteikuma iesniedzēja ierosinātās noteikšanas metodes vērtēšanas izmaksas pārsniegs 3. panta 1. līdz 4. punktā minētās finansiālās iemaksas par vismaz 50 %, tā pieteikuma iesniedzējam rakstiski paziņo aplēsto papildu izmaksu summu.
                           Ja viena mēneša laikā no paziņojuma saņemšanas dienas pieteikuma iesniedzējs atsauc savu pieteikumu, 3. panta 6. punktā minētā papildu iemaksa nav jāmaksā.
                           Pēc noteikšanas metodes vērtēšanas pabeigšanas KRL rakstiski informē pieteikuma iesniedzēju par faktiskajām un pamatotajām izmaksām, kas radušās, vērtējot noteikšanas metodi, un pieprasa veikt iemaksu atbilstīgi 3. panta 6. punktam.”;

                           b)

                           5. punktu svītro;

                           c)

                           7. punkta pirmo daļu aizstāj ar šādu:
                           “Pieteikuma iesniedzējs 2. un 3. punktā minētās iemaksas veic 45 dienu laikā pēc paziņojuma saņemšanas dienas. Vērtēšanas procedūras 4. posmu (starplaboratoriju salīdzinošā testēšana) nesāk, kamēr nav saņemtas šīs iemaksas.”;

               6)

               regulas 6. panta 2. punktu aizstāj ar šādu 2. un 3. punktu:
               “2.   II pielikumā norādītās valsts references laboratorijas pēc nejaušības principa tiek atlasītas dalībai starptautiskā starplaboratoriju salīdzinošajā vērtēšanas testēšanā, un tās no KRL saņem EUR 2 400 dalības izmaksu segšanai. 4. panta 1. punkta gadījumā šo summu proporcionāli samazina.
               3.   KRL un II pielikumā norādītās valsts references laboratorijas, kas piedalās vērtēšanas pētījumā, slēdz rakstisku nolīgumu, kurā noteiktas to savstarpējās attiecības, jo īpaši finanšu jautājumos.”;

               7)

               regulas I pielikuma a) punktu aizstāj ar šādu:

                           “a)

                           akreditētas saskaņā ar standartu EN ISO/IEC 17025 “Testēšanas un kalibrēšanas laboratoriju kompetences vispārīgās prasības” vai līdzvērtīgu standartu, kas nodrošina, ka laboratorijām:

                                       —

                                       ir pietiekami kvalificēts personāls, kas izgājuši pienācīgu apmācību, lai prastu izmantot analīzes metodes ĢMO un ĢM pārtikas un barības noteikšanai un identificēšanai,

                                       —

                                       ir analīžu veikšanai nepieciešamās iekārtas,

                                       —

                                       ir piemērota administratīvā infrastruktūra,

                                       —

                                       ir pietiekama datu apstrādes jauda tehnisko ziņojumu sagatavošanai un ātrai saziņai ar citām laboratorijām, kas piedalās noteikšanas metožu pārbaudē un vērtēšanā.

                                 Šīs regulas II pielikumā norādītās laboratorijas, kas vēl nav akreditētas, var pieteikties līdz 2014. gada 31. decembrim, ja tās paziņo, ka to akreditācijas process ir uzsākts, un iesniedz KRL tehniskās kompetences apliecinājumu.”;

               8)

               regulas II pielikumu aizstāj ar šīs regulas pielikumu.

         2. pants
   Pārejas pasākumi
   Regulas (EK) Nr. 1981/2006 3. līdz 5. pantu attiecībā uz finansiālajām iemaksām turpina piemērot pieteikumu iesniedzējiem, kas valsts kompetentās iestādes apliecinājumu par atļaujas pieteikuma saņemšanu saskaņā ar Regulu (EK) Nr. 1829/2003 saņēmuši pirms šīs regulas stāšanās spēkā.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
      Briselē, 2014. gada 7. februārī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 1. lpp.

      (2)  OV L 368, 23.12.2006., 99. lpp.

      (3)  OV L 157, 8.6.2013., 1. lpp.

      PIELIKUMS

            “II PIELIKUMS

               Valsts references laboratorijas, kas palīdz Kopienas References laboratorijai noteikšanas metožu pārbaudīšanā un novērtēšanā, kā minēts 6. panta 1. punktā

                  Belgique/België

                        —

                           Centre wallon de Recherches agronomiques (CRA-W),

                        —

                           Institut Scientifique de Santé Publique (ISP) — Wetenschappelijk Instituut Volksgezondheid (WIV),

                        —

                           Instituut voor Landbouw- en Visserijonderzoek (ILVO);

                  Bulgaria

                        —

                           Национален цeнтър по обществено здраве и анaлизи (НЦОЗА), София, Сектор ГМО;

                  Česká republika

                        —

                           Výzkumný ústav rostlinné výroby, v.v.i. (VÚRV), Praha;

                  Danmark

                        —

                           Danmarks Tekniske Universitet, DTU Fødevareinstituttet, Afdeling for Toksikologi og Risikovurdering
                            (1),

                        —

                           Ministeriet for Fødevarer, Landbrug og Fiskeri, Fødevarestyrelsen, Sektion for Plantediagnostik, Ringsted;

                  Deutschland

                        —

                           Chemisches und Veterinäruntersuchungsamt (CVUA) Freiburg,

                        —

                           Landwirtschaftliches Technologiezentrum Augustenberg (LTZ),

                        —

                           Bayerisches Landesamt für Gesundheit und Lebensmittelsicherheit (LGL),

                        —

                           Landeslabor Berlin-Brandenburg, Berlin,

                        —

                           Landeslabor Berlin-Brandenburg, Frankfurt/Oder,

                        —

                           Institut für Hygiene und Umwelt der Hansestadt Hamburg,

                        —

                           Landesbetrieb Hessisches Landeslabor — Standort Kassel,

                        —

                           Landesamt für Landwirtschaft, Lebensmittelsicherheit und Fischerei (LALLF) Mecklenburg-Vorpommern,

                        —

                           Niedersächsisches Landesamt für Verbraucherschutz und Lebensmittelsicherheit (LAVES) — Lebensmittel- und Veterinärinstitut Braunschweig/Hannover,

                        —

                           Landesuntersuchungsamt Rheinland-Pfalz — Institut für Lebensmittelchemie Trier,

                        —

                           Landwirtschaftliche Untersuchungs- und Forschungsanstalt (LUFA) Speyer,

                        —

                           Landesamt für Verbraucherschutz — Abteilung D Veterinärmedizinische, mikro- und molekularbiologische Untersuchungen, Saarland,

                        —

                           Staatliche Betriebsgesellschaft für Umwelt und Landwirtschaft, Geschäftsbereich Labore Landwirtschaft, Sachsen,

                        —

                           Landesuntersuchungsanstalt für das Gesundheits- und Veterinärwesen Sachsen (LUA),

                        —

                           Landesamt für Verbraucherschutz Sachsen-Anhalt — Fachbereich Lebensmittelsicherheit,

                        —

                           Landeslabor Schleswig-Holstein,

                        —

                           Thüringer Landesamt für Verbraucherschutz (TLV),

                        —

                           Bundesinstitut für Risikobewertung (BfR),

                        —

                           Bundesamt für Verbraucherschutz und Lebensmittelsicherheit (BVL);

                  Eesti

                        —

                           Tallinna Tehnikaülikooli (TTÜ) geenitehnoloogia instituut, DNA analüüsi labor;

                  Éire

                        —

                           Food and Environment Research Agency (FERA) Sand Hutton, York;

                  Elláda

                        —

                           Ελληνικός Γεωργικός Οργανισμός “ΔΗΜΗΤΡΑ”, Γενική Διεύθυνση Αγροτικής Έρευνας, Ινστιτούτο Τεχνολογίας Γεωργικών Προϊόντων, Εργαστήριο Γενετικής Ταυτοποίησης, Αθήνα,

                        —

                           Υπουργείο Οικονομικών, Γενική Γραμματεία Δημοσίων Εσόδων, Γενική Διεύθυνση Γενικού Χημείου του Κράτους (ΓΧΚ), Διεύθυνση Τροφίμων; Αθήνα;

                  España

                        —

                           Centro Nacional de Alimentación, Agencia Española de Seguridad Alimentaria y Nutrición (CNA-AESAN),

                        —

                           Laboratorio Arbitral Agroalimentario del Ministerio de Agricultura, Alimentación y Medio Ambiente (LAA-MAGRAMA);

                  France

                        —

                           Groupement d’Intérêt Public — Groupe d’Etude et de contrôle des Variétés et des Semences (GIP-GEVES),

                        —

                           Laboratoire du Service Commun des Laboratoires (SCL) d’Illkirch-Graffenstaden,

                        —

                           Laboratoire de la Santé des Végétaux (ANSES), Angers;

                  Hrvatska

                        —

                           Odsjek za kvantifikaciju GMO i procjenu rizika, Hrvatski zavod za javno zdravstvo;

                  Italia

                        —

                           Centro di Ricerca per la Sperimentazione in Agricoltura, Centro di Sperimentazione e Certificazione delle Sementi (CRA-SCS), Sede di Tavazzano — Laboratorio,

                        —

                           Istituto Superiore di Sanità, Dipartimento di Sanità Pubblica Veterinaria e Scurezza Alimentare — Reparto OGM e xenobiotici di origine fungina (ISS-DSPVSA),

                        —

                           Istituto Zooprofilattico Sperimentale delle Regioni Lazio e Toscana, Centro di Referenza Nazionale per la Ricerca di OGM (CROGM);

                  Kypros

                        —

                           Γενικό Χημείο του Κράτους (ΓΧΚ);

               Latvija

                        —

                        Pārtikas drošības, dzīvnieku veselības un vides zinātniskais institūts “BIOR”;

                  Lietuva

                        —

                           Nacionalinio maisto ir veterinarijos rizikos vertinimo instituto Molekulinės biologijos ir Genetiškai modifikuotų organizmų tyrimų skyrius;

                  Luxembourg

                        —

                           Laboratoire National de Santé (LNS), Division du contrôle des denrées alimentaires;

                  Magyarország

                        —

                           Nemzeti Élelmiszerlánc-biztonsági Hivatal (NÉBIH);

                  Malta

                        —

                           LGC Limited UK;

                  Nederland

                        —

                           RIKILT — Wageningen UR,

                        —

                           Nederlandse Voedsel en Waren Autoriteit (NVWA);

                  Österreich

                        —

                           Österreichische Agentur für Gesundheit und Ernährungssicherheit GmbH — Institut für Lebensmittelsicherheit Wien, Abteilung für Molekular- und Mikrobiologie (AGES — MOMI),

                        —

                           Umweltbundesamt GmbH;

                  Polska

                        —

                           Instytut Hodowli i Aklimatyzacji Roślin (IHAR); Laboratorium Kontroli Genetycznie Modyfikowanych Organizmów, Błonie,

                        —

                           Instytut Zootechniki — Państwowy Instytut Badawczy, Krajowe Laboratorium Pasz, Lublin,

                        —

                           Państwowy Instytut Weterynaryjny — Państwowy Instytut Badawczy, Puławy,

                        —

                           Regionalne Laboratorium Badań Żywności Genetycznie Modyfikowanej w Tarnobrzegu;

                  Portugal

                        —

                           Laboratório de OGM, Instituto Nacional de Investigação Agrária e Veterinária (INIAV), Unidade Estratégica de Investigação e Serviços de Sistemas Agrários e Florestais e Sanidade Vegetal (UEIS-SAFSV);

                  România

                        —

                           Laboratorul Național de Referință pentru OMG din alimente și furaje, Institutul de Diagnostic și Sănătate Animală, București;

                  Slovenija

                        —

                           Kmetijski inštitut Slovenije (KIS), Ljubljana,

                        —

                           Nacionalni inštitut za biologijo (NIB), Ljubljana;

                  Slovensko

                        —

                           Ústredný kontrolný a skúšobný ústav poľnohospodársky, Oddelenie molekulárnej biológie NRL Bratislava,

                        —

                           Štátny veterinárny a potravinový ústav, Dolný Kubín (State Veterinary and Food Institute Dolný Kubín);

                  Suomi/Finland

                        —

                           Tullilaboratorio,

                        —

                           Elintarviketurvallisuusvirasto Evira;

                  Sverige

                        —

                           Livsmedelsverket (SLV);

                  United Kingdom

                        —

                           Food and Environment Research Agency (FERA),

                        —

                           LGC Limited (LGC),

                        —

                           Science and Advice for Scottish Agriculture (SASA).”

         (1)  Līdz 2014. gada 1. janvārim.


title: KOMISIJAS ĪSTENOŠANAS REGULA (ES) …/.. ar kuru groza Īstenošanas regulu (ES) Nr. 615/2014, ar ko paredz Eiropas Parlamenta un Padomes Regulas (ES) Nr. 1306/2013 un Eiropas Parlamenta un Padomes Regulas (ES) Nr. 1308/2013 īstenošanas noteikumus attiecībā uz darba programmām olīveļļas un galda olīvu nozares atbalstam

text:
               KOMISIJAS ĪSTENOŠANAS REGULA (ES) …/..

               (9.8.2017),

               ar kuru groza Īstenošanas regulu (ES) Nr. 615/2014, ar ko paredz Eiropas Parlamenta un Padomes Regulas (ES) Nr. 1306/2013 un Eiropas Parlamenta un Padomes Regulas (ES) Nr. 1308/2013 īstenošanas noteikumus attiecībā uz darba programmām olīveļļas un galda olīvu nozares atbalstam

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu
                  1
                un jo īpaši tās 57. panta 2. punktu, 58. panta 4. punktu, 62. panta 2. punktu un 66. panta 4. punktu,

               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007
                  2
               , un jo īpaši tās 31. pantu,

               tā kā:

               (1)Ņemot vērā pieredzi, kas gūta, īstenojot trīsgadu darba programmas, kuras sākās 2015. gada 1. aprīlī, daži Komisijas Īstenošanas regulas (ES) Nr. 615/2014
                  3
                noteikumi būtu jāvienkāršo vai jāprecizē. Tajā pašā laikā ir lietderīgi vēl vairāk mazināt administratīvo slogu tirgus dalībniekiem un valstu pārvaldes iestādēm.

               (2)Darba programmu īstenošanas gads sākas 1. aprīlī, tāpēc saistībā ar grozījumiem, kas apstiprinātajās darba programmās izdarāmi saņēmējorganizāciju apvienošanās gadījumā, apvienojušos saņēmējorganizāciju atsevišķās darba programmas būtu jāīsteno paralēli līdz tā īstenošanas gada sākumam, kas seko īstenošanas gadam, kurā notikusi apvienošanās. Šajā pašā sakarībā daži nosacījumi, ar kuriem pieņem grozījumus darba programmas pasākumos, būtu jāpielāgo, lai skaidri noteiktu, ka attiecīgajai jomai piešķirtais budžets nemainās.

               (3)Lai pieteikumi uz avansa maksājumu labāk atbilstu saņēmēja likviditātei, būtu jādod dalībvalstīm iespēja atļaut saņēmējorganizācijām pieteikumus uz avansa maksājumiem iesniegt trīsgadu darba programmas īstenošanas laikā.

               (4)Lai nodrošinātu apstiprinātās darba programmas īstenošanu, būtu jānosaka nodrošinājuma minimālā summa, kas jāiemaksā tad, kad iesniedz darba programmas apstiprināšanas pieteikumu. Noteikumiem, kas reglamentē ar avansiem saistītā nodrošinājuma atbrīvošanu pirms katra darba programmas īstenošanas gada beigām, vajadzētu būt elastīgākiem un salāgotiem ar noteikumiem, kas attiecas uz ES finansējuma izmaksu.

               (5)Ņemot vērā to, ka stingri maksājuma pieteikumu iesniegšanas termiņi ir vajadzīgi galvenokārt tādēļ, lai tiktu ievērots ikgadējais budžeta cikls, būtu jādod dalībvalstīm lielāka rīcības brīvība maksājuma pieteikuma iesniegšanas termiņa noteikšanā, kamēr vien dalībvalstis maksājumus veic līdz tā kalendārā gada 15. oktobrim, kurā beidzas darba programmas īstenošanas gads.

               (6)Lai nepieļautu likviditātes grūtības, būtu jāizveido daļēju maksājumu sistēma jau radušos izdevumu atlīdzināšanai katra darba programmas īstenošanas gada laikā.

               (7)Vienkāršošanas labad vajadzētu būt iespējai atbilstību saņēmēju atzīšanas nosacījumiem verificēt, pamatojoties tikai uz dokumentiem.

               (8)Visbeidzot, būtu skaidrāk jānosaka daži datumi, kuros konkrēta informācija ir jāpaziņo Komisijai, un savstarpējas atsauces uz dažiem Īstenošanas regulas (ES) Nr. 615/2014 noteikumiem.

               (9)Tādēļ Īstenošanas regula (ES) Nr. 615/2014 būtu attiecīgi jāgroza.

               (10)Darba programmas, kas apstiprinātas pirms 2018. gada 1. aprīļa, līdz minēto programmu beigām būtu jāturpina reglamentēt Īstenošanas regulas (ES) Nr. 615/2014 noteikumiem, kas bija piemērojami to apstiprināšanas laikā.

               (11)Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

               1. pants

               Īstenošanas regulu (ES) Nr. 615/2014 groza šādi:

               (1)regulas 2. pantu groza šādi:

               (a)panta 3. punkta pirmo daļu aizstāj ar šādu:

               “Ja apvienojas saņēmējorganizācijas, kuras pirms tam īstenojušas atsevišķas darba programmas, tās turpina paralēli pildīt katra savu programmu līdz 31. martam nākamajā gadā pēc apvienošanās.”;

               (b)panta 6. punkta c) un d) apakšpunktu aizstāj ar šādiem:

               “c)budžets, kas piešķirts attiecīgajai jomai, kura minēta Deleģētās regulas (ES) Nr. 611/2014 3. panta 1. punktā, nemainās;

               d)budžeta pārvietojumi no attiecīgā pasākuma citiem attiecīgās jomas pasākumiem nepārsniedz EUR 40 000.”;

               (2)regulas 3. un 4. pantu aizstāj ar šādiem:

               “3. pants

               Avansa maksājumi

               1. Pieteikumus uz avansa maksājumiem saņēmējorganizācija var iesniegt līdz datumiem, kas jānosaka dalībvalstij.

               2. Kopējie avansi, kas izmaksāti konkrētā darba programmas īstenošanas gadā, nepārsniedz 90 % no attiecīgajai darba programmai sākotnēji apstiprinātās atbalsta summas.

               3. Dalībvalstis var noteikt avansu minimālo summu un avansu izmaksas termiņus.

               4. pants

               Iesniedzamie nodrošinājumi

               1. Deleģētās regulas (ES) Nr. 611/2014 7. panta 3. punkta g) apakšpunktā minētais nodrošinājums ir vismaz 10 % no Savienības finansējuma, uz kuru iesniegts pieteikums.

               2. Avansus, kas minēti 3. pantā, izmaksā ar nosacījumu, ka ir iemaksāts nodrošinājums saskaņā ar Komisijas Deleģētās regulas (ES) Nr. 907/2014* IV nodaļu. Šā nodrošinājuma apjoms ir 110 % no avansa.

               3. Pirms datuma, kas jānosaka dalībvalstij, un vēlākais pirms katra darba programmas īstenošanas gada beigām saņēmējorganizācijas var iesniegt attiecīgajai dalībvalstij lūgumu atbrīvot 2. punktā minēto nodrošinājumu. Papildus dokumentiem, kas minēti 5. panta 2. punkta b) un c) apakšpunktā, lūgumam pievieno detalizētu aprakstu par jau īstenotajiem darba programmas posmiem sadalījumā pa Deleģētās regulas (ES) Nr. 611/2014 3. pantā uzskaitītajām jomām un pasākumiem. Dalībvalsts pārbauda minētos dokumentus un ne vēlāk kā otrajā mēnesī pēc pieteikuma iesniegšanas atbrīvo attiecīgajiem izdevumiem atbilstošo nodrošinājumu.

               ----------------------

               * Komisijas 2014. gada 11. marta Deleģētā regula (ES) Nr. 907/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz maksājumu aģentūrām un citām iestādēm, finanšu pārvaldību, grāmatojumu noskaidrošanu, nodrošinājumu un euro izmantošanu (OV L 255, 28.8.2014., 18. lpp.).”;

               (3)regulas 5. pantu groza šādi:

               (a)panta 1. punktu aizstāj ar šādu:

               “1.
                     Lai tiktu izmaksāts ES finansējums saskaņā ar Regulas (ES) Nr. 1308/2013 29. panta 2. punktu, saņēmējorganizācija pieteikumu uz finansējumu dalībvalsts maksājumu aģentūrai iesniedz kalendārajā gadā, kurā beidzas darba programmas īstenošanas gads, un ne vēlāk kā līdz datumam, kas dalībvalstij jānosaka tā, lai būtu iespējams ievērot 5. punktu.

               Katram darba programmas īstenošanas gadam atbilstošā ES finansējuma atlikumu dalībvalsts maksājumu aģentūra var izmaksāt saņēmējorganizācijām pēc tam, kad, pamatojoties uz 9. pantā minēto gada ziņojumu vai uz 7. pantā minēto pārbaudes ziņojumu, tā ir pārbaudījusi, vai pasākumi, kas atbilst katrai 3. pantā minētā avansa maksājuma daļai, ir faktiski īstenoti.”;

               (b)panta 5. punkta pirmo teikumu aizstāj ar šādu:

               “Ne vēlāk kā tā kalendārā gada 15. oktobrī, kurā beidzas darba programmas īstenošanas gads, un pēc apliecinošo dokumentu izvērtēšanas un 6. pantā minēto pārbaužu veikšanas dalībvalsts izmaksā piekritīgo ES finansējumu un attiecīgā gadījumā atbrīvo 4. panta 2. punktā minēto nodrošinājumu.”;

               (4)iekļauj šādu 5.a pantu:

               “5.a pants

               Daļēji maksājumi

               1.
                     Dalībvalstis var atļaut saņēmējorganizācijām iesniegt pieteikumu uz tās atbalsta daļas maksājumu, kas atbilst darba programmā jau iztērētajām summām.

               2.
                     Pieteikumu, kas minēts 1. punktā, var iesniegt jebkurā laikā, taču ne biežāk kā divas reizes katrā darba programmas īstenošanas gadā. Papildus 5. panta 2. punkta b) un c) apakšpunktā minētajiem dokumentiem pieteikumam pievieno detalizētu aprakstu par jau īstenotajiem darba programmas posmiem sadalījumā pa Deleģētās regulas (ES) Nr. 611/2014 3. pantā uzskaitītajām jomām un pasākumiem.

               3.
                     Maksājumi, kas veikti saskaņā ar 1. punktā minētajiem pieteikumiem, nepārsniedz 80 % no atbalsta daļas, kas atbilst summām, kuras attiecīgajā periodā jau iztērētas saskaņā ar darba programmu. Dalībvalstis var noteikt daļēju maksājumu minimālo summu un pieteikumu iesniegšanas termiņus.”;

               (5)regulas 6. pantā pievieno šādu 6. punktu:

               “6.
                     Atbilstību 1. punkta a) apakšpunktā minētajiem saņēmēju atzīšanas nosacījumiem dalībvalstis drīkst verificēt, pamatojoties tikai uz dokumentiem.”;

               (6)regulas 10. pantu groza šādi:

               (a)panta 1. punktu groza šādi:

               i)ievadfrāzi aizstāj ar šādu:

               “Vēlākais līdz 31. janvārim pirms jaunas trīsgadu darba programmas sākuma kompetentās iestādes paziņo Komisijai valsts pasākumus, kas pieņemti šīs regulas īstenošanai, un jo īpaši pasākumus, kuri attiecas uz:”;

               ii)punkta c) un d) apakšpunktu aizstāj ar šādiem:

               “c)Savienības finansējuma minimālo piešķīrumu konkrētām jomām, kas minētas Deleģētās regulas (ES) Nr. 611/2014 5. pantā, olīvu nozares mērķiem un prioritātēm, kas minēti tās pašas deleģētās regulas 6. panta 1. punkta a) apakšpunktā, un kvantitatīvajiem un kvalitatīvajiem rādītājiem, kas minēti tās pašas deleģētās regulas 7. panta 3. punkta f) apakšpunktā;

               d)šīs regulas 5. panta 1. punktā un 5.a panta 3. punktā minētajiem datumiem;”

               (b)panta 3. punkta ievadfrāzi aizstāj ar šādu:

               “Ne vēlāk kā 20. oktobrī pēc katra darba programmas īstenošanas gada kompetentās iestādes nosūta Komisijai ziņojumu par šīs regulas īstenošanu, kurā ietverta vismaz šāda informācija:”.

               2. pants

               Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

               To piemēro darba programmām, kas sākas no 2018. gada 1. aprīļa, un to apstiprināšanas procedūrām.

               Šī regula uzliek saistības kopumā un ir tieši piemērojama visās dalībvalstīs.

               Briselē, 9.8.2017

                     Komisijas vārdā –

                     priekšsēdētājs
                     Jean-Claude JUNCKER

                     (1)
                  OV L 347, 20.12.2013., 549. lpp.

                     (2)

                     OV L 347, 20.12.2013., 671. lpp

                  .

                     (3)
                  Komisijas 2014. gada 6. jūnija Īstenošanas regula (ES) Nr. 615/2014, ar ko paredz Eiropas Parlamenta un Padomes Regulas (ES) Nr. 1306/2013 un Eiropas Parlamenta un Padomes Regulas (ES) Nr. 1308/2013 īstenošanas noteikumus attiecībā uz darba programmām olīveļļas un galda olīvu nozares atbalstam (

                     OV L 168, 7.6.2014., 95. lpp.

                  ).


title: KOMISIJAS ĪSTENOŠANAS REGULA (ES) …/.. ar ko Īstenošanas regulu (ES) 2016/1240 groza attiecībā uz intervences krājumu realizāciju pārtikas izplatīšanas shēmā vistrūcīgāko personu atbalstam

text:
               KOMISIJAS ĪSTENOŠANAS REGULA (ES) …/..

               (16.8.2017),

               ar ko Īstenošanas regulu (ES) 2016/1240 groza attiecībā uz intervences krājumu realizāciju pārtikas izplatīšanas shēmā vistrūcīgāko personu atbalstam

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007
                  1
               , un jo īpaši tās 20. panta i) punktu,

               tā kā:

               (1)Saskaņā ar Regulas (ES) Nr. 1308/2013 16. panta 2. punktu produktus, kas iepirkti valsts intervencē (“intervences produkti”), var realizēt, darot tos pieejamus pārtikas izplatīšanas shēmā vistrūcīgāko personu atbalstam Savienībā (“shēma”), kā tas izklāstīts attiecīgajos Savienības tiesību aktos.

               (2)Eiropas Parlamenta un Padomes Regulas (ES) Nr. 223/2014
                  2
                23. panta 4. punkts nosaka, ka pārtiku, ko paredzēts izplatīt vistrūcīgākajām personām Savienībā, var iegūt, izmantojot, apstrādājot vai pārdodot intervences produktus, ja vien tas ir ekonomiski vislabākais variants un nesamērīgi nekavē pārtikas produktu piegādi.

               (3)Lai gan Komisijas Deleģētajā regulā (ES) 2016/1238
                  3
                ir iekļauti noteikumi par nodrošinājuma iemaksāšanu, iesniedzot piedāvājumu vai konkursa piedāvājumu intervences produktu realizācijai saskaņā ar shēmu, Komisijas Īstenošanas regulā (ES) 2016/1240
                  4
                nav iekļauti sīki izstrādāti noteikumi par procedūrām, kas saistītas ar produktiem, kuri darīti pieejami izmantošanai shēmā.

               (4)Ja intervences produkti ir pieejami un dominējošie tirgus apstākļi ir labvēlīgi šādu produktu realizācijai, Komisijai vajadzētu būt iespējai nolemt minētos produktus darīt pieejamus izmantošanai shēmā. Šim nolūkam Komisijai būtu jānosaka daudzums, kāds ir darāms pieejams, un dalībvalstīm, kas vēlas saņemt daļu no daudzuma, kurš darīts pieejams, būtu jāiesniedz pieprasījums.

               (5)Ja kopējais pieprasītais daudzums pārsniedz kopējo pieejamo daudzumu, produkti būtu jāpiešķir proporcionāli pieprasītajam daudzumam. Pieejamās partijas pēc tam starp dalībvalstīm būtu jāsadala saskaņā ar Komisijas noteiktiem kritērijiem, ņemot vērā produktu atrašanās vietu.

               (6)Tā kā intervences produkti var būt atšķirīgi un tiem var būt dažādas īpašības, vispiemērotākais un efektīvākais realizācijas veids izmantošanai shēmā var atšķirties. Tāpēc ir jāparedz attiecīgi procedūras noteikumi, tostarp konkrēti termiņi.

               (7)Papildus intervences produktu izmantošanai vai apstrādei, iespējams efektīvs risinājums ir to pārdošana, izmantojot to dalībvalstu organizētu konkursa procedūru, kurām ir piešķirta daļa no daudzuma, kas darīts pieejams izmantošanai shēmā. Būtu jāparedz īpaši noteikumi pārdošanai, izmantojot šādas konkursa procedūras. Lai novērstu attiecīgo tirgu traucējumu risku, ko rada pārdošana, izmantojot konkursa procedūras, ir lietderīgi noteikt minimālo cenu, par kuru zemākas cenas piedāvājumus nepieņem.

               (8)Tādēļ Īstenošanas regula (ES) 2016/1240 būtu attiecīgi jāgroza.

               (9)Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

               1. pants

               Īstenošanas regulu (ES) 2016/1240 groza šādi:

               1)regulas II sadaļā pievieno šādu IV nodaļu:

               “IV nodaļa

               Intervences produktu realizācija pārtikas izplatīšanas shēmā vistrūcīgāko personu atbalstam Savienībā

               38.a pants

               Intervences produktu pieejamības nodrošināšana izmantošanai shēmā

               1.Komisija ar īstenošanas regulu, kas pieņemta saskaņā ar Regulas (ES) Nr. 1308/2013 229. panta 2. punktā minēto procedūru, intervences produktus var darīt pieejamus izmantošanai minētās regulas 16. panta 2. punktā minētajā pārtikas izplatīšanas shēmā vistrūcīgāko personu atbalstam Savienībā (“shēma”).

               2.Šā panta 1. punktā minētajā īstenošanas regulā jo īpaši iekļauj šādu informāciju:

               (a)to produktu veidu un daudzumu, kas darīti pieejami izmantošanai shēmā;

               (b)to produktu atrašanās vietu, kas darīti pieejami izmantošanai shēmā, un, ņemot vērā minēto atrašanās vietu, kritērijus pieejamo partiju sadalīšanai starp attiecīgajām dalībvalstīm;

               (c)veidu, kādā produkti ir realizējami saskaņā ar Eiropas Parlamenta un Padomes Regulas (ES) Nr. 223/2014* 23. panta 4. punkta otro daļu (tieša izmantošana, apstrāde vai pārdošana), lai tos darītu pieejamus izmantošanai shēmā tādā veidā, kas ir ekonomiski vislabākais variants, ņemot vērā šo produktu īpašības un raksturojumu;

               (d)ja produktus paredzēts pārdot saskaņā ar šīs regulas 38.b pantu, nodrošinājuma iemaksas lielumu saskaņā ar Deleģētās regulas (ES) 2016/1238 4. panta a) punktu un produktu zemāko pārdošanas cenu.

               3.Dalībvalstis, kas ir ieinteresētas saņemt daļu 2. panta a) punktā minētā daudzuma vai to visu, 10 darbdienu laikā pēc 1. punktā minētās īstenošanas regulas publicēšanas iesniedz Komisijai pieprasījumu. Minētajā pieprasījumā norāda pieprasītā produkta veidu un daudzumu (izteiktu tonnās). Dalībvalsts pieprasītais daudzums nepārsniedz daudzumu, kas minēts 2. punkta a) apakšpunktā.

               4.Komisija 20 darbdienu laikā pēc 1. punktā minētās īstenošanas regulas publicēšanas, nepiemērojot Regulas (ES) Nr. 1308/2013 229. panta 2. vai 3. punktā minēto procedūru, pieņem īstenošanas regulu, ar ko tā:

               a)piešķir noteiktu daudzumu katrai dalībvalstij, kas iesniedza pieprasījumu;

               b) precizē to pieejamo partiju atrašanās vietu, kas sadalītas attiecīgajām dalībvalstīm saskaņā ar 2. punkta b) apakšpunktā minētajiem kritērijiem.

               Ja kopējais dalībvalstu pieprasītais daudzums pārsniedz šā panta 2. punkta a) apakšpunktā minēto daudzumu, šā punkta pirmās daļas a) apakšpunkta piemērošanas nolūkā attiecīgajām dalībvalstīm piešķir tādu daudzumu, kas ir proporcionāls pieprasītajam.

               5. Ja dalībvalstij piešķirtais daudzums ir par 50 % mazāks nekā pieprasītais daudzums, dalībvalsts var atteikties no tai piešķirtā daudzuma, par savu lēmumu 10 darbdienu laikā pēc tās īstenošanas regulas publicēšanas, ar kuru minētie produkti tika piešķirti, informējot Komisiju. Minētie produkti tad vairs nav pieejami izmantošanai shēmā saskaņā ar konkrēto īstenošanas regulu.

               38.b pants

               To intervences produktu pārdošana, kas darīti pieejami izmantošanai shēmā

               1.Ja 38.a panta 1. punktā minētā īstenošanas regula paredz, ka produkti, kas darīti pieejami izmantošanai shēmā, ir jārealizē pārdodot, piemēro šā panta 2.–7. punktu.

               2.Tās dalībvalsts maksājumu aģentūra, kurai ir piešķirti produkti saskaņā ar 38.a panta 4. punktu, 40 darbdienu laikā pēc tās īstenošanas regulas publicēšanas, ar kuru produkti tika piešķirti, sāk konkursa procedūru šo produktu pārdošanai.

               Ja dalībvalstij ir piešķirti produkti, kurus glabā citas dalībvalsts maksājumu aģentūra, tad maksājumu aģentūra, kas glabā produktus, 10 darbdienu laikā pēc tās īstenošanas regulas publicēšanas, ar kuru produkti tika piešķirti, sniedz maksājumu aģentūrai, kas produktus pārdod, informāciju, kas minēta 29. panta 2. punkta d)–g) apakšpunktā.

               3.Ja tās dalībvalsts maksājumu aģentūra, kurai ir piešķirti produkti, ko glabā citas dalībvalsts maksājumu aģentūra, pārdod visus minētos produktus vai to daļu, maksājumu aģentūra, kura produktus pārdod, maksā maksājumu aģentūrai, kas minētos produktus glabā, šo produktu uzskaites vērtību, kura minēta Regulas (ES) Nr. 1308/2013 16. panta 2. punktā. Minēto maksājumu veic četru darbdienu laikā pēc maksājuma saņemšanas no tirgus dalībnieka apjomā, kas atbilst tā konkursa piedāvājumam. Maksājumu aģentūra, kas produktus glabā, piecu darbdienu laikā pēc maksājuma saņemšanas no maksājumu aģentūras, kura produktus pārdod, izdod šīs regulas 37. pantā minēto izņemšanas rīkojumu.

               4.Maksājumu aģentūra, kas produktus pārdod, 10 darbdienu laikā pēc maksājuma saņemšanas no tirgus dalībnieka apjomā, kurš atbilst tā konkursa piedāvājumam, produktu pārdošanas cenas un uzskaites vērtības starpību, kas reizināta ar pārdoto daudzumu, pārskaita struktūrai, kurai Komisija veic maksājumus saskaņā ar Regulu (ES) Nr. 223/2014. Pārskaitīto summu papildus darbības programmā jau pieejamajiem resursiem izmanto, lai finansētu vistrūcīgākajām personām paredzētās pārtikas iegādi un izplatīšanu.

               5.Administratīvos izdevumus, kas saistīti ar produktu pārdošanu, sedz maksājumu aģentūra, kura produktus pārdod.

               6.Deleģētās regulas (ES) 2016/1238 II nodaļu un šī regulas II sadaļas III nodaļu, izņemot šīs regulas 28. panta 2. punktu, 29. panta 2. punkta b) apakšpunktu, 30. panta 1. punkta a) un e) apakšpunktu, 31. pantu, 32. panta 2. punktu, 33. panta 2. punkta otro daļu un 36. pantu, piemēro konkursa procedūrai, ko saskaņā ar šā panta 2. punktu sāk maksājumu aģentūra. Šīs regulas 32. panta 1. punktu un 33. panta 3. punktu mutatis mutandis piemēro attiecīgajam dalībvalsts lēmumam. Šīs regulas 30. panta 1. punkta g) apakšpunkta piemērošanas nolūkā īstenošanas regulā par pārdošanas sākšanu paredzētais nodrošinājuma apjoms ir nodrošinājuma apjoms, kas paredzēts šīs regulas 38.a panta 1. punktā minētajā īstenošanas regulā.

               7.Ja visi dalībvalstij piešķirtie produkti vai to daļa nav pārdoti piecu mēnešu laikā no tās īstenošanas regulas publicēšanas, ar kuru produkti tika piešķirti, minētie produkti vairs nav pieejami saskaņā ar konkrēto īstenošanas regulu.

               ---------------

                  * Eiropas Parlamenta un Padomes 2014. gada 11. marta Regula (ES) Nr. 223/2014 par Eiropas atbalsta fondu vistrūcīgākajām personām (OV L 72, 12.3.2014., 1. lpp.).”;

               2)regulas 65. panta 1. punkta d) apakšpunkta ii) punktu aizstāj ar šādu:

               “ii) informācija, kas attiecas uz realizāciju pārtikas izplatīšanas shēmā vistrūcīgāko personu atbalstam, ieskaitot attiecīgo summu (pārdošanas cenas un uzskaites vērtības starpību) un brīdi, kurā minētā summa saskaņā ar šīs regulas 38.b panta 4. punktu tiek pārskaitīta struktūrai, kurai Komisija veic maksājumus saskaņā ar Regulu (ES) Nr. 223/2014.”

               2. pants

               Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē, 16.8.2017

                     Komisijas vārdā –

                     priekšsēdētājs
                     Jean-Claude JUNCKER

                     (1)
                  OV L 347, 20.12.2013., 671. lpp.

                     (2)
                  Eiropas Parlamenta un Padomes 2014. gada 11. marta Regula (ES) Nr. 223/2014 par Eiropas atbalsta fondu vistrūcīgākajām personām (OV L 72, 12.3.2014., 1. lpp.).

                     (3)
                  Komisijas 2016. gada 18. maija Deleģētā regula (ES) 2016/1238, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz valsts intervenci un privātās uzglabāšanas atbalstu (OV L 206, 30.7.2016., 15. lpp.).

                     (4)
                  Komisijas 2016. gada 18. maija Īstenošanas regula (ES) 2016/1240, ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz valsts intervenci un privātās uzglabāšanas atbalstu (OV L 206, 30.7.2016., 71. lpp.).